Jelaskan Sejarah dari Sekolah Kebangsaan Seri Relau dalam bahasa melayu

Sekolah Kebangsaan Seri Relau (SKSR), telah dibuka pada 5 Januari 1998. En. Abdul Hamid Bin Arshad telah diberi mandat sebagai Guru Besar pertama di sekolah ini. SKSR bermula dengan sebanyak 6 orang guru, seorang Pembantu Tadbir dan seorang Pembantu Am Rendah. Jumlah murid pada ketika itu adalah seramai 74 orang dan bilangan kelas yang digunakan ialah sebanyak 3 kelas. Kelas-kelas perintis adalah 1 Cemerlang, 2 Cemerlang dan 3 Cemerlang. Sebahagian besar murid perintis SKSR tinggal di kawasan berdekatan dengan Relau.

Lencana dan bendera sekolah dipilh melalui pertandingan mencipta lencana dan bendera yang telah dianjurkan oleh PIBG pertama sekolah ini. Pertandingan ini telah dibuka kepada semua orang.En. Hanif Bin Zakaria dari Syarikat Daya Craft Sdn.Bhd. telah memenangi kategori lencana manakala En Azhari Bin Jusoh memenangi kategori mencipta bendera. Lagu sekolah telah dicipta oleh En. Abdul Hamid Arshad, pegawai dari PSPN Pulau Pinang.

Pembinaan bangunan yang dirancang adalah mengikut struktur pembinaan secara teratur. Bahagian pembangunan sekolah Kementerian Pelajaran Malaysia menjadikan struktur ini sebagai satu landasan bertujuan mewujudkan sistem struktur bangunan yang standard mengikut kehendak perkembangan semasa.